Helstrom (televisiosarja)

Helstrom on yhdysvaltalainen Paul Zbyszewskin luoma Hulu-suoratoistopalveluun julkaistu supersankarisarja, joka perustuu Marvel Comicsin luomiin antisankareihin Daimon Hellstrom / Hellstrom ja Ana Hellstrom / Satana. Sarjan tuottivat ABC Signature Studios ja Marvel Television, Zbyszewskin toimiessa sarjan showrunnerina.
Sarjan pääosissa ovat Tom Austen ja Sydney Lemmon, jotka esittävät Daimon ja Ana Helstromia, ilkeän sarjamurhaajan poikaa ja tytärtä, jotka jahtaavat demonisesti riivattuja ihmisiä. Sarjassa näyttelevät Elizabeth Marvel, Robert Wisdom, Ariana Guerra, June Carryl ja Alain Uy. "Helstrom" julkistettiin virallisesti toukokuussa 2019, kun Hulu tilasi sarjan, ja sen suunniteltiin olevan yksi Marvel Cinematic Universeen (MCU) sijoittuvista ”Adventure into Fear” -sarjoista. Mutta julkaisun yhteydessä, Zbyszewski kuitenkin ilmoitti, ettei "Helstrom" olekaan osa MCU:ta, vaan yksittäinen tarina. Sarjan tuotanto alkoi Vancouverissa lokakuussa 2019 ja päättyivät maaliskuussa 2020. Sarjan toteutuksen valvonta siirtyi Marvel Studiosille joulukuussa 2019, kun Marvel Television yhdistettiin osaksi sitä.
"Helstrom" julkaistiin Huluun kokonaisuudessaan 16. lokakuuta 2020. Sarja sai pääosin negatiivisen vastaanoton, kriitikoiden pitäessä hahmoja kiinnostamattomina ja kehuessa ainoastaan sarjan visuaalisia efektejä. Joulukuussa 2018 Hulu ilmoitti, ettei sarjaa tulla jatkamaan. Yhdysvaltojen ulkopuolella sarja julkaistiin katsottavaksi Stariin, Disney+:n vanhemmalle yleisölle suunnattuun osioon.
Juoni.
Daimon ja Ana Helstrom, voimakkaan ja vaarallisen sarjamurhaajan lapset, jahtaavat ihmiskunnan pahimpia henkilöitä.
Tuotanto.
Kehitys.
Hulu tilasi sarjan "Marvel's Helstrom" 1. toukokuuta 2019, paljastaen "S.H.I.E.L.D. Agenttien" vastaaviin tuottajiin aiemmin kuuluvan Paul Zbyszewskin toimivan sarjan showrunnerina sekä vastaavana tuottajan yhdessä Jeph Loebin ja Karim Zreikin kanssa kanssa. Marvel Television ja ABC Signature Studios tulevat yhdessä tuottamaan sarjan. Zbyszewski sanoi sarjan lisäävän ”pelottelua” Marvelin ”sydän, huumori ja toiminta” -kaavaan ja että hän käyttäisi Helstromien tarinaa ”leikelläkseen joitain syvimmistä peloistamme”.
Joulukuussa 2019 Marvel Television yhdistettiin osaksi Marvel Studiosia, jolloin osa Marvel Televisionin johtajista siirtyi töihin Marvel Studiosille viimeistelemään "Helstromin", mukaan lukien Loeb ja Zreik. Huhtikuussa 2020 Marvel lopetti Zbyszewskin yhteistyösopimuksen heidän kanssaan, osittain koronaviruspandemian vuoksi, mutta Zbyszewski jatkoi etänä sarjan jälkituotantoa. Heinäkuussa sarjan koko nimi oli muutettu pelkästään muotoon "Helstrom", Marvel Studiosin päätettyä luopua "Marvel’s" -osasta nimessä, jotta sarjan kauhuun perustuva sisältö olisi mahdollisimman erillinen muusta Marvel Studiosin ja Marvel Televisionin tuotannosta, eivätkä he halunneet katsojien ”törmäävän ohjelmaan katsoessaan jotain samansävyistä kuin” Marvel Studiosin elokuvat. 14. joulukuuta 2020 Hulu vahvisti lopettavansa sarjan yhteen ainoaan tuotantokauteen.
Roolijako.
Marvel paljasti sarjan päänäyttelijät lokakuussa 2019 tuotannon alkamisen yhteydessä. Tom Austen näyttelemään Daimon Helstromia, Sydney Lemmon Ana Helstromia, Elizabeth Marvel Helstromin sisarusten äitiä Victoria Helstromia, Robert Wisdom okkultismin asiantuntija Caretakeriä, June Carryl psykologi Louise Hastingsiä, Ariana Guerra Vatikaanin tutkija Gabriella Rosettia ja Alain Uy Chris Yeniä. Marraskuussa 2019 Daniel Cudmore valittiin näyttelemään Keith Spiveya ja Finn Milleria.
Kuvaukset.
Sarjan tuotanto alkoi Vancouverissa lokakuun 2019 alussa ja päättyi 14. maaliskuuta 2020.
Musiikki.
Danny Bensin ja Saunder Jurriaansin paljastettiin lokakuussa 2020 säveltävän sarjan musiikki.
Yhteys Marvel Cinematic Universeen.
Hulu ja Marvel julkistivat sekä "Helstromin" että Robbie Reyesiin / Aaveajajaan keskittyvän sarjan samanaikaisesti toukokuussa 2019, kutsuen niitä ”Koston henkien” kulmakiveksi ja aikoen luoda sarjojen välille yhteyden samalla tavalla kuin olivat tehneet Marvelin Netflix-sarjojen kohdalla. Marvel paljasti, että molemmat sarjat sijoittuisivat Marvel Cinematic Universeen, mutta niiden tapahtumat eivät risteäisi elokuvien tai muiden televisiosarjojen kanssa. Loeb lisäsi, että näiden kahden sarjan myötä Hulu siirtyisi Marvel-universumissa uuteen ”hyytävän” kulmaan. Seuraavan kuukauden aikana Loeb paljasti kauhuaiheisten Hulu-sarjojen kutsuttavan kollektiivisesti nimellä ”Adventure into Fear”. Syyskuussa Hulu päätti, ettei etene "Ghost Riderin" kanssa tuotantoon, mutta että muut ”Adventure into Fear” -sarjat tultaisiin yhä toteuttamaan. Muiden ”Adventure into Fear” -sarjojen kehitys keskeytettiin joulukuussa 2019, kun Marvel Television yhdistettiin Marvel Studiosiin ja televisiotuotanto siirrettiin kokonaan Marvel Studiosin vastuulle.
Sarjassa esiintyy viittauksia Roxxon-yhtiöän, MCU:ssa toistuvasti esiintyneeseen yhtiöön. "Comic Book Resourcesin" Josh Bell lisäsi, että Roxxonia lukuun ottamatta sarjalla ei ole oleellisesti lainkaan yhteyksiä Marvel Cinematic Universen elokuviin tai muihin Marvel Televisionin sarjoihin. Kommentoidessaan sarjan paikkaa MCU:ssa, Zbyszewski selitti "Helstromin" olevan ”siiloutuneen ulos” osittain siksi, että sarja oli ”synkkäteemainen” ja sisälsi viitteitä peruttuun "Ghost Rider" -sarjaan.
Julkaisu.
"Helstrom" koostuu kymmenestä jaksosta, jotka julkaistiin Huluun 16. lokakuuta 2020, osana ”Huluween”-ohjelmistoaan. Yhdysvaltojen ulkopuolella sarja julkaistiin Starin, Disney+:n vanhemmalle yleisölle suunnattuun osioon, sen avauksen yhteydessä 23. helmikuuta 2021 alkaen.